Guliston davlat universiteti O`zbek tili va adabiyoti yo`nalishi bitiruvchisi Aliboyeva Sohiba Botir   qizining “XX asr o`zbek dostonchiligida folklorizm” mavzusida yozgan bitiruv malakaviy ishi bo`yicha ilmiy rahbar                                 
XULOSASI

XX asr boshlarida o`zbek adabiyotida barmoq tizimiga asoslangan yangi tipdagi poema janri shakllanib o`ziga xos taraqqiyot yo`lini bosib o`tdi. Bu davrda shoirlar poema janriga folklor elementlarini  qo`llab dostomchilikda yangi badiiy kashfiyotlar yaratishga muvaffaq bo`ldilar. Bitiruvchi Aliboyeva Sohiba ushbu bitiruv malakaviy ishida yuqoridagi masalalarni ilmiy tadqiq qilishga harakat qilgan. 
Bitiruv malakaviy ish kirish, ikkita bob, xulosa va foydalanilgan adabiyotlar ro`yxatidan iborat.
Birinchi bob “An`anaviy xalq dostonchiligi yo`nalishidagi poemalar” deb nomlanadi. Ushbu bobda XX asr poemachiligida xalq dostonlariga xos an`anaviy motivlardan, xalq ohangidan foydalanishga intilish yorqin kuzatilgan, xalq dostonlaridagi badiiy obrazlarning psixologik portretlari bilan mushtarakligi tadqiq etilgan.
Bitiruv malakaviy ishning ikkinchi bobi “Poemalar tarkibida qo`llangan qo`shiq va maqollarning badiiy vazifalari” deb nomlangan. Ushbu bobda dostonlar tarkibidagi xalq qo`shiqlari va maqollarining  badiiy vosita, detal va ramz sifatida qo`llanilganligi ilmiy tadqiq etilgan. 
Bitiruv malakaviy ishda A. Oripov, E. Vohidov, J. Kamol, X. Davron, M. Yusuf, I. Otamurod, O. Xojiyeva, S. Sayyid kabi shoirlarning dostonlari asosiy tadqiq obyekti bo`lib xizmat qilgan.
Ushbu bitiruv malakaviy ish bakalavriyat darajasini olish talablariga javob beradi va uni himoyaga tavsiya etaman.

